|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO**  **CITTÀ DI POREČ-PARENZO** |
| **Gradonačelnik** |

**KLASA: 024-01/24-01/329**

**URBROJ: 2163-6-09/01-24-2**

**Poreč-Parenzo, 2. listopada 2024.**

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01, 30/01, 129/05, 109/07, 125/08, 36/09, 150/11, 144/12, 19/13, 1357/15, 123/17, 98/19 i 144/20) i članka 53. Statuta Grada Poreča-Parenzo („Službeni glasnik Grada Grada Poreča-Parenzo“ broj 2/13, 10/18, 2/21 i 12/24), na prijedlog Upravnog odjela za gospodarstvo i EU fondove KLASA:­­­­­025-01/24-01/02, URBROJ: 2163-6-19/09-24-1 od 30. rujna 2024. godine, Gradonačelnik Grada Poreča-Parenzo donio je sljedeći

**ZAKLJUČAK**

1. Utvrđuje se prijedlog Odluke o usklađenju temeljnog kapitala trgovačkog društva Dom Poreč d.o.o. te se dostavlja Gradskom vijeću Grada Poreča-Parenzo na razmatranje i donošenje u priloženom tekstu.
2. Na sjednici Gradskog vijeća sva potrebna tumačenja uz prijedlog Odluke dat će Tatjana Matošević, pročelnica Upravnog odjela za financije i Morena Mičetić, pročelnica Upravnog odjela za gospodarstvo i EU fondove.

**GRADONAČELNIK**

**Loris Peršurić**

Prilog:

- Prijedlog Odluke

**DOSTAVITI**:

1. Gradsko vijeće Grada Poreča-Parenzo, ovdje,
2. Upravni odjel za gospodarstvo i EU fondove, ovdje,
3. Upravni odjel za financije, ovdje,
4. Pismohrana, ovdje.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO** |
| **CITTA DI POREČ-PARENZO** |
| **Gradsko vijeće**  **KLASA:**  **URBROJ:**  **Poreč-Parenzo,** |

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 30/01, 129/05, 109/07, 125/08, 36/09, 150/11, 144/12, 19/13, 1357/15, 123/17, 98/19 i 144/20), članka 96. stavka 1. i 6. Zakona o proračunu („Narodne novine“ broj 144/21), članka 117. Zakona o trgovačkim društvima (,,Narodne novine” broj 111/93, 34/99, 121/99, 52/00, 118/03, 107/07, 146/08, 137/09, 111/12, 125/11, 68/13, 110/15, 40/19, 34/22, 114/22, 18/23, 130/23) i članka 83. Statuta Grada Poreča-Parenzo („Službeni glasnik Grada Poreča“ broj 2/13, 10/18, 2/21 i 12/24) Gradsko vijeće Grada Poreča-Parenzo je ... rujna 2024. godine donijelo sljedeću

**O D L U K A**

**o usklađenju temeljnog kapitala trgovačkog društva DOM POREČ d.o.o.**

**Članak 1.**

Ovom Odlukom član društva Grad Poreč-Parenzo usklađuje temeljni kapital u trgovačkom društvu DOM POREČ d.o.o. sa sjedištem u: Poreč-Parenzo, Pionirska 1 upisano u sudski registar Trgovačkog suda u Pazinu sa matičnim brojem subjekta upisa MBS: 040182355, EUID: HRSR. 040182355, OIB:76635951646 (u daljnjem tekstu: Društvo), sukladno važećem Zakonu o trgovačkim društvima, budući da je novo platežno sredstvo u Republici Hrvatskoj EUR, tako da usklađuje nominalni iznos temeljnog kapitala koji je u kunama iznosio 40.764.100,00 kn (četrdeset milijuna sedamsto šezdeset četiri tisuće sto kuna) uplaćen u cijelosti koji iznos preračunat u valutu EUR iznosi 5.410.325,83 EUR (pet milijuna četiristo deset tisuća tristo dvadeset pet eura i osamdeset tri eurocenta) (prema fiksnom tečaju konverzije 7.53450). Ovom Odlukom temeljni kapital Društva usklađuje se smanjenjem i unosom u rezerve kapitala i to:

sa: = 5.410.325,83 EUR (pet milijuna četiristo deset tisuća tristo dvadeset pet eura i osamdeset tri eurocenta)

za: = 15,83 EUR (petnaest eura osamdeset tri eurocenta)

na: = 5.410.310,00 EUR (pet milijuna četiristo deset tisuća tristo deset eura)

dok se iznos od 15,83 EUR (petnaest eura osamdeset tri eurocenta) za koji je smanjen temeljni kapital unosi u rezerve kapitala

te ujedno član Društva usklađuje nominalne iznose poslovnih udjela koji su u kunama iznosili:

- 1 (jedan) poslovni udio, preuzeti poslovni udio u nominalnom iznosu od 33.073.500,00 kn (trideset tri milijuna sedamdesettri tisuće petsto kuna), za kojeg je ulog uplaćen u cijelosti,

- 1 (jedan) poslovni udio, preuzeti poslovni udio u nominalnom iznosu od 7.690.600,00 kn (sedam milijuna šesto devedeset tisuća šesto kuna), za kojeg je ulog uplaćen u cijelosti

te koji se prema fiksnom tečaju konverzije od 7.53450 preračunavaju u valutu EUR, na način da sada iznose:

- 1 (jedan) poslovni udio, preuzeti poslovni udio u nominalnom iznosu od 4.389.607,80 EUR (četiri milijuna tristo osamdeset devet tisuća šesto sedam eura osamdeset euro centa), za kojeg je ulog uplaćen u cijelosti,

- 1 (jedan) poslovni udio, preuzeti poslovni udio u nominalnom iznosu od 1.020.718,03 EUR (jedan milijun dvadeset tisuća sedamstoosamnaest eura tri euro centa), za kojeg je ulog uplaćen u cijelosti,

te nadalje kako bi nominalni iznosi poslovnih udjela sukladno čl. 390. ZTD-a bili izraženi cijelim brojem koji je višekratnik broja deset, u svrhu usklađenja smanjuju se nominalni iznosi poslovnih udjela, i to na najbliži niži nominalni iznos poslovnog udjela koji je višekratnik broja deset, kako slijedi:

- 1 (jedan) poslovni udio, preuzeti poslovni udio u nominalnom iznosu od 4.389.607,80 EUR (četiri milijuna tristo osamdeset devet tisuća šesto sedam eura osamdeset euro centa), smanjuje se za 7,80 EUR (sedam eura osamdeset eurocenta) na 4.389.600,00 EUR (četiri milijuna tristo osamdeset devet tisuća šesto eura) te se označava s Red. br. 1., dok se iznos od 7,80 EUR (sedam eura osamdeset eurocenta) unosi u rezerve kapitala,

- 1 (jedan) poslovni udio preuzeti poslovni udio u nominalnom iznosu od 1.020.718,03 EUR (jedan milijun dvadeset tisuća sedamstoosamnaest eura tri euro centa) smanjuje se za 8,03 EUR (osam eura tri eurocenta) na 1.020.710,00 EUR (jedan milijun dvadeset tisuća sedamstodeset eura) te se označava s Red. Br. 2., dok se iznos od 8,03 EUR (osam eura tri eurocenta) unosi u rezerve kapitala, tako da član Društva sada ima udjele kako slijedi:

- 1 (jedan) poslovni udio i to Red. br. 1. preuzeti poslovni udio u nominalnom iznosu od 4.389.600,00 EUR (četiri milijuna tristo osamdeset devet tisuća šesto eura) za kojeg je ulog uplaćen u cijelosti u novcu, stvarima (nekretnini) i pravima ,

- 1 (jedan) poslovni udio i to Red.br. 2. preuzeti poslovni udio u nominalnom iznosu od 1.020.710,00 EUR (jedan milijun dvadeset tisuća sedamstodeset eura) za kojeg je ulog uplaćen u cijelosti u novcu i stvarima (nekretnini).

Ujedno mi, GRAD POREČ-PARENZO, izjavljujemo da preuzimamo oba gore opisana poslovna udjela u trgovačkom društvu DOM POREČ d.o.o.

**Članak 2.**

Zadužuje se i ovlašćuje Gradonačelnik Grada Poreča-Parenzo da, temeljem i sukladno ovoj Odluci, kod javnog bilježnika i drugih tijela po potrebi daje izjave i očitovanja za provedbu Odluke iz članka 1. ove Odluke.

**Članak 3.**

Ova Odluka objavit će se u „Službenom glasniku Grada Poreča-Parenzo“, a stupa na snagu prvog dana od dana objave.

**PREDSJEDNIK**

**GRADSKOG VIJEĆA**

**Zoran Rabar**

**OBRAZLOŽENJE**

**Pravna osnova:**

Člankom 96. st. 1. Zakona o proračunu (NN 141/21) propisano je kako Republika Hrvatska može stjecati dionice i udjele u kapitalu pravnih osoba iz sredstava proračuna i bez naknade. Stavkom 6. istog članka propisano je da se navedena odredba na odgovarajući način primjenjuje na jedinice lokalne i područne (regionalne) samouprave. Člankom 35. Zakona o lokalnoj i područnoj (regionalnoj) samoupravi ( NN broj 33/01, 30/01, 129/05, 109/07, 125/08, 36/09, 150/11, 144/12, 19/13, 1357/15, 123/17, 98/19 i 144/20) propisane su ovlasti predstavničkog tijela JLP (R )S, dok je člankom 83. Statuta Grada Poreča-Parenzo („Službeni glasnik Grada Poreča“broj 2/13, 10/18, 2/21 i 12/24) određeno kako Gradsko vijeće Grada Poreča-Parenzo donosi pojedinačne akte o osnivanju i prestanku rada trgovačkih društava u vlasništvu Grada.

**Ocjena stanja:**

Dom Poreč d.o.o. osnovan je temeljem rješenja Trgovačkog suda u Rijeci, Posl.br. Tt-03/890-2 od 04.04.2003. godine, sukladno Društvenom ugovoru od dana 30.12.2002. godine s temeljnim kapitalom od 660.000,00 kn. Odlukom članova društva, Grada Poreča-Parenzo i Istarskih domova zdravlja – Casa della salute dell` Istria, dana 21.10.2005. godine izmijenjen je Društveni ugovor te je provedena dokapitalizacija društva što je rezultiralo povećanjem temeljnog kapitala na iznos od 40.764.100,00 kn. Članovi društva su imatelji poslovnih udjela u društvu kako slijedi: Grad Poreč-Parenzo imatelj je poslovnog udjela nominalne vrijednosti 33.073.500,00 KN odnosno 81% udjela, a Istarski domovi zdravlja – Casa della salute dell` Istria imatelj je poslovnog udjela nominalne vrijednosti 7.690.600,00 KN odnosno 19% udjela.

DOM POREČ d.o.o. osnovan je sa svrhom izgradnje Doma za starije i nemoćne osobe Poreč i

jedini je osnivač ustanove Dom za starije i nemoćne osobe Poreč.

U razdoblju od 2005. do 2007. godine Grad Poreč-Parenzo je izvršio uplate u korist trgovačkog društva u ukupnom iznosu od 3.600.000,00 kn u svrhu povećanja temeljnog kapitala, a koji postupak nije proveden sukladno odredbama Zakona o trgovačkim društvima (NN [111/93](https://narodne-novine.nn.hr/clanci/sluzbeni/1993_12_111_2133.html), [34/99](https://www.zakon.hr/cms.htm?id=39355), [121/99](https://www.zakon.hr/cms.htm?id=39357), [52/00](https://www.zakon.hr/cms.htm?id=39359), [118/03](https://www.zakon.hr/cms.htm?id=39361), [107/07](https://www.zakon.hr/cms.htm?id=39363), [146/08](https://www.zakon.hr/cms.htm?id=39365), [137/09](https://www.zakon.hr/cms.htm?id=39367), [125/11](https://www.zakon.hr/cms.htm?id=39369), [152/11](https://narodne-novine.nn.hr/clanci/sluzbeni/2011_12_152_3144.html), [111/12](https://www.zakon.hr/cms.htm?id=39371), [68/13](https://www.zakon.hr/cms.htm?id=39373), [110/15](https://www.zakon.hr/cms.htm?id=39353), [40/19](https://www.zakon.hr/cms.htm?id=39375), [34/22](https://www.zakon.hr/cms.htm?id=51850), [114/22](https://www.zakon.hr/cms.htm?id=53938), [18/23](https://www.zakon.hr/cms.htm?id=55993) i [130/23](https://www.zakon.hr/cms.htm?id=58588)) i Zakona o sudskom registru (NN br. 1/95, 57/96, 1/98, 30/99, 45/99, 54/05, 40/07, 91/10, 90/11, 148/13, 93/14, 110/15, 40/19, 34/22 i 123/23). Provođenje povećanja temeljnog kapitala nužna je pretpostavka za sve aktivnosti usmjerene provođenju statusnih promjena društva DOM POREČ d.o.o..

Ustanova Dom za starije i nemoćne osobe Poreč djelatnost obavlja u nekretnini koja je u vlasništvu društva DOM POREČ d.o.o., te je navedena zakupnina jedini prihod koji ostvaruje društvo DOM POREČ d.o.o.. Kako evidentirani troškovi amortizacije nekretnine premašuju prihode od zakupa, DOM POREČ d.o.o. ostvaruje gubitak, koji je na dan 31.12.2023. iznosio

3.891.210,66 eura.

Slijedom utvrđenih činjenica proizlazi nesvrsishodnost postojanja društva DOM POREČ d.o.o, obzirom da isto ne obavlja djelatnost i nema zaposlenih a jedini prihod je zakupnina koju je društvo steklo kroz unos u temeljni kapital od strane osnivača i koji nije dostatan za pozitivno poslovanje. Imovina društva DOM POREČ d.o.o. u funkciji je Ustanove te ne služi društvu za obavljanje djelatnosti, slijedom čega i po tom osnovu nije opravdano postojanje navedenog trgovačkog društva.

Iz razgovora vođenih s Istarskim domovima zdravlja – Casa della salute dell` Istria proizašlo je kako navedena ustanova nema interes za sudjelovanje u vlasničkoj strukturi društva DOM POREČ d.o.o. niti u budućim investicijama te se kao najjednostavnije rješenja za postizanje ciljeva Grada Poreča-Parenzo ukazalo stjecanje poslovnog udjela od Istarskih domova zdravlja, s čime su isti bili suglasni. Slijedom navedenog, dana 25.05.2023. godine skupština Istarske županije donijela je Odluku o davanju suglasnosti na Odluku Istarskih domova zdravlja o prijenosu poslovnog udjela u trgovačkom društvu Dom Poreč d.o.o. na Grad Poreč-Parenzo bez naknade, KLASA: 510-03/223-01/01, URBROJ: 2163-01/3-23-03.

Pokretanjem radnji vezanih uz provedbu statusnih promjena trgovačkog društva, realizirati će se slijedeći ciljevi Grada Poreča-Parenzo:

* da se vlasništvo nekretnine u kojoj se obavlja djelatnost Ustanove prenese na Grad Poreč-Parenzo, koji će biti nositelj novih investicijskih aktivnosti,
* da se osnivačka prava nad Ustanovom u cijelosti prenesu na Grad Poreč-Parenzo, te da ista postane proračunski korisnik Grada koji posluje putem lokalne riznice proračuna
* prestanak postojanja društva DOM Poreč d.o.o.

Za realizaciju prethodno navedenih ciljeva potrebno je provesti nekoliko postupaka od kojih je donošenje odluka: o stjecanju poslovnih udjela, o usklađenju temeljnog kapitala, o povećanju temeljnog kapitala i o izmjeni Društvenog ugovora trgovačkog društva DOM POREČ d.o.o. predstavlja prvi korak.

**Osnovna pitanja koja se uređuju Odlukom:**

S obzirom na promjenu službene valute u primjeni u Republici Hrvatskoj, sukladno članku 117. Zakona o izmjenama i dopunama Zakona o trgovačkim društvima (Narodne novine 130/2023) potrebno je prije povećanja temeljnog kapitala i odgovarajuće izmjene Društvenog ugovora provesti usklađenje temeljenog kapitala u EUR valutu, uz poštivanje članka 389. i 390. Zakona o trgovačkim društvima (Narodne novine br. 111/1993, 34/1999, 121/1999, 52/2000, 118/2003, 107/2007, 146/2008, 137/2009, 111/2012, 125/2011, 68/2013, 110/2015, 40/2019, 34/2022, 114/2022, 18/2023, 130/2023).

**Cilj donošenja Odluke:**

Ovom se Odlukom omogućuje provedba svih odluka koje se odnose na trgovačko društvo DOM POREČ d.o.o. u Sudskom registru Trgovačkog suda u Pazinu.

**Sredstva za ostvarenje Odluke:**

Sredstva za provedbu ove Odluke osigurana su u Proračunu Grada Poreča-Parenzo za 2024. godinu.